Document ID: /roh_data/filtered/fineweb-2-filterrobots_roh.jsonl.gz/31706

Eurobus porscha a partir dals 10 da zercladur trais lingias da bus a lunga distanza en Svizra: Da Cuira a Sion, da Son Gagl a l'eroport da Genevra e da l'eroport da Turitg via l'eroport da Basilea a Lugano.
Eurobus tutga tar gruppa Knecht
Tenor atgnas indicaziuns è Eurobus la pli gronda interpresa privata da bus en la Svzra. Il 2017 ha ella fatg ina svieuta da 125 milliuns francs. L'interpresa ha radund 500 collavuraturas e collavuraturs ed ina flotta cun totalmain 260 differents bus.
Las concessiuns per quests viadis ha il Cussegl federal surdà il favrer a la Domo Swiss Express. Da lezza ha Eurobus surpiglià l'avrigl la maioritad d'aczias. Sin ils trajects numnads dovra Eurobus sis bus da standard en cotschen-alv. Sin la midada d'urari il december vegn la flotta cumplettada cun sis novs bus da duas auzadas.
RR novitads 14:00